NARATORUL: Acum, peste tot în lume, guvernele investighează
în mod deschis obiectele zburătoare neidentificate.
DAVID CHILDRESS: Am observat o creștere dramatică
a numărului de rapoarte de OZN
în mai multe țări din întreaga lume.
NARATORUL: De la democrații
la dictaturi,
liderii mondiali au început să dezvăluie
dovezi video secrete și încă inexplicabile.
JEREMY CORBELL: Chiar și într-o țară închisă precum China,
vedem o recunoaștere
a fenomenului OZN.
NARATORUL: Dar de ce guvernele care
odată au negat OZN-urile
lansează brusc anchete serioase?
Și dacă noul spirit de deschidere se răspândește,
unde ar putea duce asta?
NICK POPE: După aproape 80 de ani de negare și dezmințire,
iată, aveți cooperare și contacte internaționae.
Aceasta înseamnă că guvernele
recunosc că există o potențială amenințare
și că trebuie făcut ceva.
NARATORUL: Există o poartă
în Univers.
Dincolo de ea este promisiunea adevărului.
Ne cere să punem la îndoială tot ceea ce
am fost învățați vreodată.
Dovezile sunt, în jurul nostru, peste tot.
Viitorul este chiar în fața ochilor noștri.
Nu suntem singuri.
Nu am fost niciodată singuri.
EXTRATEREȘTRII ANTICI LUMEA ÎN ALERTĂ - S18E04
Traducere și adaptare: Bic@2022
Guvernul Statelor Unite
renunță la cei 70 de ani de negare a OZN-urilor
și lansează un raport revoluționar
privind fenomenele aeriene neidentificate.
Documentul neclasificat, de nouă pagini,
identifică 144 de incidente FAN
și concluzionează că doar unul dintre ele
poate fi explicat.
JOHN PODESTA: Pentru prima dată,
guvernul Statelor Unite a venit
să aducă dovezi video
pe care orice persoană, din Statele Unite
sau de oriunde din lume, ar putea face clic,
le-ar putea vedea și spune: „Bine, despre ce este vorba?”.
Și cred că impresia este că ai de-a face
cu ceva extrem de neobișnuit,
care este foarte puțin probabil să provină
de la un guvern străin sau de la guvernul SUA.
Și, prin urmare, ai rămas cu ce?
GEORGE KNAPP: Sper că,
datorită politicii recente de deschidere
a guvernului SUA,
unii dintre aliații noștri vor proceda la fel.
Aceste lucruri nu sunt doar un fenomen american.
Sunt văzute în toată lumea.
Au fost văzute pe fiecare continent,
în fiecare cultură de-a lungul istoriei omenirii.
Cert este că Rusia, la fel ca SUA, China
și ca majoritatea guvernelor lumii,
au fost interesate dintotdeauna de acest subiect.
CHILDRESS: În ultimii câțiva ani,
am observat o creștere semnificativă a numărului de rapoarte OZN
în mai multe țări din întreaga lume.
În America de Sud.
De asemenea, în Iran și Filipine,
în Japonia și chiar în China.
Când mă uit la cele mai bune cazuri,
relatate de piloți militari, piloți civili
din întreaga lume, surprinși de radar,
radare de sol, radare de sol și aeropurtate,
radare de sol și de la multe aeronave,
apare, în mod clar, că este vorba de un fenomen global.
NARATORUL: În timp ce Statele Unite
au negat oficial investigarea FAN-urilor
până în 2017,
unele națiuni au fost întotdeauna în avans
în abordarea subiectului.
Liderul mondial în cercetarea FAN
este țara sud-americană Chile.
În 1997,
guvernul chilian a instruit oficial
personalul militar și de control al traficului aerian
să creeze „Comitetul pentru Studierea
Fenomenelor Aeriene Anormale”.
Comitetul studiază toate rapoartele despre activitatea FAN
întocmite de piloții comerciali, militari și civili.
Unul dintre cele mai bine mediatizate,
a fost un incident șocant care a avut loc în 2014,
când ofițerii Marinei chiliene,
care zburau de-a lungul coastei Santiago,
au filmat un FAN.
ALEJANDRO ROJAS: A avut loc un incident
în 2014, când un elicopter militar
a filmat un obiect ciudat.
Arăta ca o rachetă
cu un fel de pană în spate.
Și au spus că erau la aproximativ 1.375 de m. altitudine.
RICHARD DOLAN: Au filmat, destul de clar, un videoclip,
de nouă minute, care documentează acest incident.
Armata chiliană l-a studiat timp de doi ani
și nu au fost în stare să identifice ce era acest lucru.
HESELTINE: Chile,
ca multe alte țări din America de Sud,
pare să fie mult mai deschisă la ideea că
există obiecte care intră în spațiul nostru aerian.
GIORGIO A. TSOUKALOS: Cred că unul dintre motivele
pentru care țările din America de Sud sunt mai deschise la minte
cu privire la OZN și la problema extraterestră,
este acela că asta face parte din moștenirea lor culturală.
De fapt,
Peru și Bolivia, sunt comori
pentru teoria astronauților antici.
Întreaga cultură pre-incașă și chiar cultura Inca, vorbeau
despre acele ființe de lumină care coborau din cer.
Și astfel, aceste țări au crescut,
în esență, cu această cunoaștere intrinsecă a cuiva care este sus, în cer.
Brazilia a avut o istorie plină de întâlniri cu adevărat dramatice cu OZN-ur.
La fel și Chile și cred că poate și în Uruguay.
Dar lumea nu le-a acordat prea multă atenție.
NARATORUL: Pe lângă America de Sud,
acum și alte părți ale lumii
încep să dezvăluie informații despre OZN-uri.
Guvernele investighează în mod deschis întâlnirile
raportate atât de civili, cât și de personalul militar.
Însă mulți cercetători cred că cea mai remarcabilă țară
care s-a alăturat acestui efort internațional este totodată
și una dintre cele mai sceptice: Japonia.
În 2018, guvernul japonez a lansat o declarație oficială
prin care neagă existența OZN-urilor.
În cea mai mare parte a timpului, în Japonia, cei de la conducere,
cei din fruntea departamentelor de apărare
au negat existența OZN-urilor, au arătat un dezinteres complet față de OZN-uri,
practic o respingere completă a acestui subiect.
GREG SULLIVAN: Guvernul japonez, brusc, a dat un comunicat de presă
în care se spunea că nu va recunoaște nicio întâlnire cu vreun OZN
sau cu vreo prezență extraterestră pe Pământ
sau în spațiul aerian al Japoniei.
Mi s-a părut foarte ciudat, pentru că am intervievat deja
doi piloți care au avut parte de mai multe incidente și care ne-au dat mărturii
cu privire la întâlnirile neobișnuite trăite de diverși piloți,
în aer sau la sol, de-a lungul anilor
în care au fost activi în armată.
NARATORUL: Mamoru Sato, un fost comandant de escadrilă
în Forța Japoneză de Autoapărare,
a spus că a auzit în mod repetat, atât de la alți piloți
cât și de la civili, relatări despre observarea unor FAN.
(conversație în japoneză)
TRANSLATORUL: Unii oameni au spus:
„E ceva ciudat acolo sus”.
Au existat o mulțime de oportunități
de a vedea lucruri inexplicabile,
cum ar fi OZN-uri care monitorizau cerul
și care se antrenau pe cer.
Și părerea mea subiectivă a fost că ar trebui să facem un raport
și să organizăm aceste lucruri ca date corecte.
Dar chiar și atunci când acest lucru s-a întâmplat, a fost împărtășit
doar între colegi și nu a fost raportat public.
(japoneză)
NARATORUL: Potrivit lui Sato, numeroși piloți
au raportat întâlniri extrem de neobișnuite
cu ceea ce ei au descris drept obiecte în formă de trabuc.
În timpul unui astfel de incident,
un elev care executa un antrenament de pilot de vânătoare
chiar a pierdut controlul asupra navei sale.
(japoneză)
SATO (traducere): El a spus: „Aeronava a luat-o razna”.
Alarma a sunat pentru a avertiza o defecțiune
a aparatului.
Am văzut un obiect în formă de trabuc zburând
de la est la vest, la aproximativ 1.500 de metri înălțime.
Anomalia a continuat până ce obiectul a dispărut.
NARATORUL: Ani de zile, piloții din armata japoneză
au fost instruiți să păstreze tăcerea în legătură cu astfel de incidente.
Dar în septembrie 2020,
politica, de decenii, de secretizare și negare dusă de Japonia
a luat sfârșit atunci când ministrul apărării, Taro Kono,
a însărcinat Forțele de Autoapărare japoneze
să înregistreze vizual orice întâlnire
care nu poate fi explicată, cu orice fel de aeronavă.
Mulți cred că această schimbare a politicii publice în problema FAN
a fost determinată de o întâlnire desfășurată cu o lună mai devreme,
între ministrul Kono și omologul său american,
secretarul Apărării Mark Esper.
Partea japoneză, după această întâlnire,
a susținut o conferință de presă.
Au spus că unul dintre subiectele dezbătute
a fost cel al fenomenelor aeriene neidentificate.
Am vorbit despre necesitatea de a coopera în acest sens.
Aceasta este o evoluție majoră, cred,
atunci când ai aliați apropiați, precum SUA și Japonia,
care vorbesc deschis despre problema OZN-urilor și sunt de acord să coopereze.
Am ajuns atât de departe, într-un timp atât de scurt...
RYAN SPRAGUE: Faptul că Japonia a negat
că în țara lor ar fi avut loc activitate OZN,
iar acum ei înființează
Escadrila de Operații Spațiale Japoneze,
îmi spune că, în mod clar, se întâmplă ceva
peste cerul Japoniei.
NARATORUL: Teoreticienii astronauților antici sugerează că
guvernele din întreaga lume
încep, în sfârșit, să recunoască faptul că
pot exista pe cerul nostru obiecte
care nu sunt de pe acest Pământ
și spun că, atunci când vine vorba de promovarea
investigațiilor și de transparență,
unul dintre cei mai mari susținători este, de asemenea,
și unul dintre cel mai improbabil: familia regală a Marii Britanii.
NARATORUL: La o ședință a Camerei Lorzilor...
a doua cameră a Parlamentului...
Ministrul Apărării, baroneasa Annabel MacNicholl Goldie,
este chestionată în legătură cu recentul raport publicat
de Statele Unite, privind fenomenele aeriene neidentificate
și este întrebată dacă Marea Britanie intenționează să întocmească un raport propriu.
HESELTINE: Baronesa Goldie a răspuns într-un mod în care a declarat
că nu există nicio amenințare.
A fost foarte atentă cum a formulat răspunsul.
Ea a spus că nu a existat niciodată o amenințare „dovedită”.
Citind printre rânduri,
mi-am spus că, atâta timp cât aceste obiecte
nu vor începe să tragă în avioanele noastre,
nu vor fi considerate o amenințare.
NARATORUL: Însă, cu toate că Parlamentul britanic nu are în plan
să elaboreze propriul raport despre FAN, s-a descoperit recent
că timp de mai bine de 70 de ani, activitatea OZN-urilor
a fost monitorizată îndeaproape
de unii dintre cei mai importanți membri ai familiei regale.
9 aprilie, 2021.
Prințul Philip, Duce de Edinburgh,
a încetat din viață la vârsta de 99 de ani.
Pe măsură ce publicațiile din întreaga lume relatează despre incredibila sa viață,
iese la iveală că prințul
a avut o fascinație de lungă durată față de fenomenul OZN.
Când, în primăvara anului 2021 Prințul Philip a murit,
publicul britanic a avut parte de o mică surpriză
și anume aceea că Prințul Philip avea o colecție imensă
de cărți despre OZN-uri, care se întorcea chiar la până pe la mijlocul anilor 1940.
DOLAN: Avea un asociat pe nume Sir Peter Horsley,
care era fost pilot RAF.
Era bun prieten cu Prințul Philip
și, la mijlocul anilor 1950,
a fost însărcinat de către prinț să facă o seamă de cercetări
în această direcție, a farfuriilor zburătoare.
POPE: Cei doi, de-a lungul anilor,
au cercetat și au investigat acest fenomen în liniște,
au urmărit toate evoluțiile,
s-au abonat în secret la diferite reviste și buletine informative OZN
și chiar au intervievat martori.
Dar multe dintre acestea, desigur, au fost extrem de sensibile.
Adică, iată că soțul reginei,
prințul Philip, duce de Edinburgh,
cercetează și investighează OZN-urile.
Dacă vestea ar fi apărut, ar fi făcut furori.
NARATORUL: În timp ce membrii din comunitatea OZN
știau de multă vreme de investigațiile prințului Philip
asupra straniilor fenomene, cea mai mare parte a publicului
a aflat despre asta abia odată cu trecerea sa la cele veșnice.
Și, de asemenea, a ieșit la iveală că un alt membru
al familiei regale britanice a fost responsabil
pentru unul dintre primele rapoarte OZN ale Marii Britanii.
Hampshire, Anglia, 1955.
În dimineața zilei de 23 februarie, la ora 8:30,
zidarul Frederick Briggs mergea cu bicicleta,
când a văzut o priveliște uimitoare,
un obiect enorm pe cer, chiar deasupra proprietății angajatorului său.
POPE: El a spus că era ceva uriaș,
care plutea la o mică distanță deasupra solului,
din care a coborât un fel de coloană și a apărut o siluetă,
o siluetă umanoidă îmbrăcată într-un fel de uniformă întunecată
și purtând o pălărie sau o cască.
Și la un moment dat a vorbit despre o forță
care l-a dat jos de pe bicicletă și l-a ținut jos.
El vorbește despre OZN ca având ferestre
de jur împrejur și a spus că se vedea o lumină ciudată.
Este o relatare extraordinară.
Această întâlnire de aproape a fost atât de remarcabilă
pentru Fred Briggs, încât a crezut că este necesar
să-i spună povestea și proprietarului domeniului respectiv.
Și s-a întâmplat ca acesta să fie tocmai lordul Mountbatten,
care era unchiul prințului Philip,
care era căsătorit cu regina Elisabeta.
NARATORUL: La momentul observării obiectului, Lordul Louis Mountbatten,
fost guvernator general al Indiei,
era Prim Lord al Marinei Regale Britanice.
Aceasta este o observare a unui OZN la casa
uneia dintre cele mai înalte personalități
ale instituțiilor britanice.
Știm atât de multe despre asta
pentru că au înregistrat totul.
Au luat de fapt o declarație de la zidar,
lordul Mountbatten a scris un raport,
pe care l-au semnat cu toții.
DOLAN: Aceasta, aparent, a fost o relatare foarte credibilă,
potrivit lordului Mountbatten.
Și a vorbit pe larg cu Prințul Philip despre asta.
Adică, trebuie să presupui că întreaga poveste
a trecut prin toată casa regală.
Trebuie să presupunem că Regina Elisabeta știa totul despre asta.
LINDA MOULTON HOWE: Lordul Mountbatten avea acces,
prin prieteni și colegi, la oamenii din Ministerul Apărării
care dețineau informații secrete despre OZN-uri și ființele extraterestre.
Și bănuiala mea este că asta a fost
ceea ce l-a ținut atât de interesat
pe Prințul Philip, pentru că își spuneau unul altuia:
„Este real, este adevărat”.
NARATORUL: În timp ce familia regală investiga în secret OZN-urile,
în anii 1950, la fel a procedat și guvernul britanic.
În 1988, cercetătorii au dezvăluit un raport de cinci pagini,
datat 1951, îngropat în Arhivele Naționale,
care detalia descoperirile unui grup numit
„Flying Saucer Working Party” - „Grupul de lucru pentru farfurii zburătoare”.
Una dintre primele incursiuni ale guvernului britanic
în interiorul misterului OZN a fost Grupul de lucru Flying Saucer.
Acest grup de lucru a examinat o serie de observări OZN
raportate în principal de martori militari.
HESELTINE: Grupul de lucru Flying Saucer s-a reunit pentru scurt timp, aproximativ 12 luni.
Era format din cinci oameni de știință și...
inițial aceștia s-au reunit din octombrie 1950,
până în iunie 1951, când au elaborat un raport.
Iar practic, raportul spunea:
„Vom dezminți, urmând exemplul Americii”.
DOLAN: Am interpretat întotdeauna acest raport
ca fiind ordonat de cineva de sus.
Știi, cineva a spus: „Uite, nu avem nevoie de nivelurile inferioare
ca să începem să ne ocupăm de aceste rapoarte OZN.”
NARATORUL: Grupul de lucru „Flying Saucer” a fost desființat
în urma raportului din 1951, dar a stârnit interesul
unor personalități importante din guvernul britanic
și a condus la investigații suplimentare.
POPE: În 1952, Winston Churchill,
revenit în calitate de prim-ministru al Regatului Unit,
a spus Ministerului Aerului și consilierului său științific principal:
„Ce înseamnă toate aceste lucruri despre farfuriile zburătoare?”
La doar un an după ce Churchill a scris acea notiță,
Ministerul Apărării a înființat, de fapt, programul OZN
la care am lucrat în anii următori.
Poziția oficială a guvernului a fost:
„Nu există nimic aici care să sugereze că este un fenomen real”.
Cred că realitatea din spatele ușilor închise a fost foarte diferită.
Și întotdeauna unii dintre noi au simțit
că aceasta este o problemă extrem de gravă de apărare
și securitate națională.
NARATORUL: În timp ce guvernul britanic
continuă să fie mai puțin deschis
cu privire la investigațiile sale OZN,
poate cel mai bun model de transparență din lume
a apărut chiar peste Canalul Mânecii.
În Franța, eforturile de colaborare ale agențiilor spațiale,
militare și guvernamentale
au dezvăluit recent peste 400 de întâlniri OZN
care rămân complet inexplicabile.
NARATORUL: Centrul Național pentru Studii Spațiale
a înființat o organizație care să înregistreze relatările martorilor oculari
despre fenomenele anormale observate pe cer.
Cunoscută astăzi ca GEIPAN care, în traducere,
înseamnă Grupul pentru Studii și Informații
privind Fenomenele Aerospațiale Neidentificate,
unitatea a adunat
peste 100.000 de pagini de rapoarte despre FAN.
Și, în 2007, grupul a făcut ceva fără precedent.
Și-a partajat publicului toate fișierele.
Franța este destul de neortodoxă
când vine vorba de modul în care guvernele procedează cu OZN-urile.
Au deblocat toate datele pe care le aveau despre OZN-uri.
Și au spus: „Iată unde suntem.
„Pe măsură ce vom primi informații noi,
o să le facem publice.”
Au făcut ceva ce nimeni nu mai făcuse până atunci.
Era prima dată când se întâmpla așa ceva.
CORBELL: Franța este una dintre acele țări care,
atât din punct de vedere cultural, cât și guvernamental,
și-au propus să fie în fruntea problematicii OZN-urilor.
Aceasta este o raritate,
din cauza implicațiilor de securitate națională,
dar ne arată că există oportunitatea ca publicul să poată fi informat,
alături de guvern, despre adevărul fundamental
că OZN-urile sunt reale,
că prezența lor pe planeta Pământ a fost una de lungă durată.
Sunt aici de mult timp.
Și reprezintă un mister pe care trebuie să-l cercetăm.
Este dreptul nostru să știm și datoria noastră să aflăm.
NARATORUL: GEIPAN a postat pe site-ul lor
informații despre peste 1.600 de cazuri și a concluzionat că 28% dintre acestea
nu pot fi explicate prin evenimente convenționale.
Și un mare număr dintre aceste observații inexplicabile
au fost raportate de mai mulți martori.
Una dintre cele mai senzaționale întâlniri a avut loc
acum mai bine de 45 de ani, într-o noapte senină,
fără nori, la o școală de aviație de luptă
din sud-vestul Parisului.
Acest incident a avut loc pe 3 martie 1976,
când piloții de vânătoare francezi erau angajați într-o misiune de antrenament.
La fiecare cinci minute, avioane T-33 decolau
de la baza aeriană de lângă Tours.
NARATORUL: Zburând solo la o altitudine de 6.100 de metri,
fiecare student pilot a trebuit să navigheze pe o rută
de câteva sute de km.
CHILDRESS: Unul dintre acești piloți zbura
având alte câteva aeronave în zbor chiar în spatele lui.
Deodată, el a văzut o minge de foc uriașă, verde...
venind direct spre el.
Și, de fapt, a crezut că avea să-i lovească avionul,
și-a acoperit ochii și s-a pregătit pentru impact,
dar chiar atunci, acea minge de foc verde
a virat într-o parte
și a retezat aripa avionului său de luptă.
Era uimit că de fapt supraviețuise
și habar n-avea ce s-a întâmplat, dar doi piloți din spatele lui
au văzut același lucru.
HENRY: Pe radarul de la sol nu a fost înregistrat nimic,
dar faptul care rămâne
este că piloții militari cu înaltă pregătire au văzut acest obiect.
Nu au putut explica ce au văzut de fapt.
NARATORUL: Piloții unei companii aeriene comerciale
au fost și ei implicați într-un incident extraordinar,
care s-a petrecut pe deasupra capitalei Franței.
De data aceasta, întâlnirea cu OZN-ul, care a fost raportată,
a avut loc în plină zi.
HENRY: Pe 28 ianuarie 1994,
aeronava Air France 3532
zbura de la Nisa, Franța, la Londra, Anglia.
Erau chiar deasupra Parisului când, dintr-o dată,
piloții au raportat că au văzut un disc portocaliu-roșcat,
care își schimba forma, la aproximativ 48 de km depărtare.
HOWE: S-a transformat într-un clopot,
apoi din clopot în lentilă și, din nou, dintr-o lentilă înapoi în clopot.
Și au continuat să urmărească această transformare,
care astăzi, știm că este una dintre semnăturile cheie
în fenomenele OZN.
CHILDRESS: Mai târziu, când și-au întocmit raportul,
au aflat că și radarul a urmărit acest disc
și că nimeni nu avea nicio explicație pentru el.
HENRY: Acestea sunt doar două exemple din cele 400 de incidente
care nu au putut fi explicate.
NARATORUL: Decizia Franței de a împărți aceste date cu publicul,
este fără precedent.
Din nou, întreaga lor abordare față de FAN-uri
este în contrast puternic cu modul în care funcționează restul lumii.
POPE: Dacă te uiți la istoria programelor guvernamentale dedicate OZN,
majoritatea națiunilor care au avut astfel de proiecte, încorporează acele programe
fie în structura Forțelor Aeriene, fie în Departamentele de apărare.
Francezii au un model diferit.
Programul lor OZN este încorporat
în agenția lor spațială națională.
GREENSTREET: Și li se furnizează date de la armată.
Și așa, iată această comisie multilaterală,
a spațiului, publicului, armatei și guvernului, care lucrează împreună
pentru a oferi publicului informații actuale despre OZN-uri.
POPE: Ceea ce obții este o abordare mai puțin secretă
și orientată spre amenințări,
precum și o anchetă științifică mai deschisă.
Dacă încorporezi un program OZN într-o structură militară,
prima întrebare va fi: „Este aceasta o amenințare?”
Dar dacă implici comunitatea științifică,
întrebarea va fi: „Care este adevărata natură a acestui fenomen
și oare putem face experimente științifice pentru a valida acest lucru?”
Deci, dacă te uiți la felul în care se fac lucrurile în Franța,
acesta ar putea fi un model pentru viitor aici, în S.U.A.
NARATORUL: Teoreticienii astronauților antici
speră că abordarea colaborativă a Franței pentru investigațiile FAN
va deveni normă în întreaga lume.
Dar chiar dacă tot mai multe națiuni par dispuse
să împărtășească informații despre FAN,
China, cel mai secretos adversar al lumii occidentale,
rămâne în mare parte tăcută.
Evoluțiile recente, totuși,
sugerează că ei știu mai multe decât pare de fapt.
NARATORUL: Hangzhou, China,
7 iulie 2010.
Traficul aerian de pe Aeroportul Internațional Xiaoshan,
unul dintre cele mai aglomerate din întreaga țară, se oprește
atunci când piloții observă un OZN care plutea deasupra pistei.
DOLAN: Niște piloți chinezi care vin spre aeroportul de acolo
și raportează că obiecte de formă neobișnuită,
fac manevre neobișnuite,
ceea ce a determinat ca aeroportul
să se închidă practic pentru o oră.
Cred că au fost 18 zboruri care au fost deviate
de la aeroport în acea oră.
Au existat multe speculații cu privire la ceea ce a fost acest eveniment
și nu avem cu adevărat un răspuns până în ziua de azi.
NARATORUL: Nici autoritățile civile, nici cele militare
nu au reușit să identifice obiectul,
iar guvernul chinez
nu a făcut niciun comentariu oficial asupra situației.
Dar în culise,
incidentul și implicațiile sale
i-au îngrijorat pe oficialii chinezi
și a fost declanșată o anchetă.
CHILDRESS: Acel incident i-a șocat cu adevărat pe chinezi.
Și în acel moment s-au gândit:
„Bine, trebuie să vedem ce se întâmplă aici”.
NARATORUL: Timp de zeci de ani, anchetatorii din întreaga lume au bănuit că statul chinez
avea un interes profund pentru fenomenele aeriene neidentificate.
Dar guvernul chinez, istoric vorbind, este de felul lui secretos,
iar membrii comunității OZN au avut dificultăți
în a obține informații despre metodele lor de cercetare a FAN.
POPE: Este foarte dificil
să extragi informații de încredere
despre ceea ce fac țări precum China în legătură cu OZN-urile.
Singurul lucru pe care îl știm sigur
este că există programe guvernamentale care se ocupă de acest lucru.
Este de notorietate faptul că guvernul chinez este închis
și secretos vizavi de anumite probleme,
așa că nu mă surprinde că este la fel și în cazul OZN-urilor.
NARATORUL: Dar în secolul XXI,
secretele au devenit din ce în ce mai greu de păstrat.
Observarea OZN-urilor de pe aeroportul Xiaoshan
a fost doar una dintre cele peste 3.000 raportate în China
în ultimele două decenii.
Și, în anii care au urmat observărilor de la Hangzhou,
China a suferit o schimbare semnificativă
în abordarea FAN-urilor.
Academia de Avertizare Timpurie a Chinei,
o divizie a Forțelor Aeriene ale Armatei Populare de Eliberare,
a emis un raport guvernamental în care recunoaște o creștere
a ceea ce ei numesc „condiții aeriene neidentificate”.
MICHAEL DENNIN: Așadar, în China, ceea ce noi numim
„fenomene aeriene neidentificate”, ei le numesc
„condiții aeriene neidentificate”
și pentru a analiza acest lucru au înființat un nou grup operativ.
DOLAN: În China se primesc o mulțime de rapoarte OZN
și un lucru interesant despre ceea ce face China
pentru a colecta rapoarte OZN este că lucrează foarte strâns
cu toate grupurile independente de studiere a OZN,
care se află răspândite în toată țara.
KNAPP: Publicul lor are cluburi OZN
care au un milion, sau poate chiar mai mulți membri.
Au mai o mulțime de cluburi, care sunt mult mai mari
decât micile noastre grupuri OZN...
MUFON și chestii de genul... Care sunt foarte valoroase.
Dar în comparație cu aceste grupuri chineze, oh, Doamne!
Sunt... sunt gigantice!
DOLAN: Nu este nicio problemă în China să înființezi
propriul tău grup OZN, dar vei fi cu siguranță
în comunicare cu autoritățile chineze.
Și monitorizează activ fiecare dintre aceste grupuri.
NARATORUL: În 2019, în același raport
care a dezvăluit programul FAN al Chinei,
cercetătorul din Forțele Aeriene, de la Early Warning Academy, Chen Li,
a declarat, de asemenea, că țara sa va deveni
prima din lume care va folosi A.I., sau inteligența artificială,
pentru a analiza toate informațiile legate de FAN.
POPE: Se pare că ei caută modele în datele colectate pentru a vedea,
din punct de vedere istoric, dacă examinarea rapoartelor anterioare
poate să scoată la iveală vreun tipar
pe care analiștii umani l-ar fi putut scăpa din vedere.
Iar acesta este un aspect foarte important pentru viitor,
pe măsură ce tehnologia se îmbunătățește.
Unul dintre lucrurile din recentul raport către Congresul SUA
a fost că Statele Unite trebuie să înceapă să facă același lucru.
Nu vrem o situație în care guvernul chinez
să conducă jocul,
așa că există un decalaj care trebuie eliminat.
DOLAN: Pot vedea cu ușurință beneficiul de a avea
un program foarte, foarte bun pentru a analiza aceste tipare.
'Cause that's what you're looking for,
Pentru că asta cauți, modele atipice.
Și astfel, faptul că cercetătorii din China au anunțat
că o fac, a fost destul de semnificativ.
CHILDRESS: Chinezii și-au intensificat cu adevărat
propriile investigații oficiale OZN
și chiar Armata Populară de Eliberare
este cea care conduce acest lucru.
NARATORUL: Ar putea evenimentele din China să indice
că există un mandat global de a împărtăși informații
despre fenomene aeriene neidentificate?
Deși poate părea că guvernele din întreaga lume
devin din ce în ce mai transparente,
declarațiile șocante făcute recent
de un pionier al explorării spațiului
pot indica faptul că secrete mult mai mari,
cu implicații mult mai serioase, continuă să fie bine păzite.
NARATORUL: Tel Aviv, Israel,
Decembrie 2020.
Generalul Haim Eshed, fostul șef
al Direcției Spațiale a Ministerului Israelian al Apărării,
a acordat un interviu pentru ziarul Yedioth Ahronoth.
Ceea ce dezvăluie este foarte neașteptat.
Generalul Eshed este citat cum spune că:
„OZN-urile au cerut să nu se dezvăluie
„faptul că sunt aici.
Rasa umană nu este pregătită pentru ei”.
Apoi continuă să divulge și mai multe revelații șocante.
CHILDRESS: Haim Eshed a spus că
americanii, israelienii și alte națiuni occidentale
fac parte dintr-o federație, alături de extratereștri.
Și ceea ce a descris a fost
ceva similar cu ceea ce este în Star Trek,
o federație galactică a extratereștrilor,
care doresc ca Pământul să li se alăture.
Eshed a fost șeful programelor spațiale ale Ministerului Apărării al Israelului
timp de 30 de ani.
Așa că, el este o persoană extrem de credibilă
când dă această informație.
KNAPP: Nu îmi pot imagina pe altcineva, mai credibil în Israel,
în afară de Haim Eshed, care să facă aceste afirmații.
A fost șeful securității spațiale,
era general, era profesor, inginer.
Își știe lucrurile.
El știe ce este al nostru și ce nu, dintre cele ce zboară pe acolo.
HOWE: Haim Eshed este unul dintre cei mai fascinanti oameni
de pe această planetă.
El, personal, a fost responsabil pentru supravegherea
și lansarea a 20 de sateliți esențiali pentru Israel.
El spune: „Nu suntem singuri”
și apoi vine cealaltă întorsătură.
Nu oamenii sunt cei care o rețin.
Entitățile biologice extraterestre sunt cele care
au spus că oamenii nu sunt încă pregătiți pentru prezența lor.
Acum este evident că
trebuie să valorificăm tehnologiile avansate,
să ne unim forțele și să creăm această lume, o lume mai bună.
Când cineva de genul ăsta iese cu o astfel de poveste,
toată lumea ar trebui să se ridice și să o ia în seamă.
Și totuși, mulți oameni fie nu sunt conștienți
de acest lucru, fie pur și simplu îl resping
pentru că sună prea nebunesc.
Și totuși vine de la cineva
care a lucrat în inima organizației.
NARATORUL: În ciuda statutului înalt al generalului Eshed,
de părinte al programului spațial israelian,
oficialii guvernamentali din întreaga lume
au rămas în mare parte tăcuți cu privire la afirmațiile sale senzaționale.
Dar oare s-au abținut să comenteze
pentru că au considerat că afirmațiile lui sunt ciudate,
sau pentru că protejează același secret?
Nu poate fi respins doar pentru că și alții au fost respinși.
Unul dintre ei este ministrul apărării al Canadei, Paul Hellyer,
care a spus că există un contact
între Pământ și facțiunile extraterestre.
NARATORUL: Pe 30 decembrie 2013,
într-o emisiune televizată,
fostul ministru canadian al apărării, Paul Hellyer,
a făcut declarația uluitoare că are cunoștințe
despre extratereștrii care vizitează Pământul.
De ce ai spune că OZN-urile sunt la fel de reale ca avioanele
care zboară deasupra capetelor noastre?
Ei bine, pentru că știu că sunt.
Și, de mii de ani, vizitează această planetă.
Și există și ceea ce se cheamă o federație a acestor ființe
și au reguli.
Când am făcut această declarație publică și am spus că OZN-urile sunt la fel de reale
precum avioanele care trec pe deasupra capetelor noastre,
am primit distincția îndoielnică
de a fi prima persoană din cabinet
care o spune categoric.
Aleșii au fost ținuți în întuneric.
Aș spune că atât președintele, cât și Congresul.
Au fost președinți care au vrut să știe ce se întâmplă,
așa că, da, situația,
cred că nu este bine înțeleasă.
Și asta se întâmplă de zeci de ani.
Deci aceasta este o problemă care îngrijorează
și cred că ar trebui să continue să fie așa,
mai ales pentru americani,
dar și pentru oamenii din întreaga lume.
CHILDRESS: Deci iată că avem doi militari de rang înalt,
unul din Israel, unul din Canada,
care practic spun că da, extratereștrii sunt aici,
activitatea OZN este reală și anumite guverne
ale planetei Pământ sunt în contact cu acești extratereștri.
Ce se întâmplă?
Oare acești oameni aproape
că încearcă să facă dezvăluirea?
Sau asta face parte dintr-o strategie mai amplă,
care implică multe națiuni diferite din întreaga lume, care lucrează
pentru a încerca să găsească o modalitate de a scoate asta la lumină?
Este o sarcină dificilă, pentru că nu poți ignora povestea din spate.
Dacă era vorba doar de a spune:
„OZN-urile sunt extraterestre, totul este adevărat”,
atunci ar fi fost destul de convenabil, dar povestea de fundal
este că: „V-am mințit despre asta vreme de aproape 80 de ani”.
Așadar, trebuie să găsești o modalitate de a scoate totul la iveală
într-un mod care exonerează guvernele din întreaga lume
de complicitate
la această mușamalizare și conspirație lungă de decenii.
Cum să faci asta?
Ei bine, pot fi folosiți acești oameni care s-au retras,
dar sunt conectați încă și, în mod evident, sunt jucători.
De la acel nivel, nu pleci niciodată cu adevărat.
NARATORUL: Este posibil oare ca afirmațiile extraordinare
ale foștilor oficiali guvernamentali de rang înalt
precum Haim Eshed și Paul Hellyer să fie adevărate?
Există oare lideri mondiali care nu numai că sunt conștienți
de prezența extratereștrilor, dar sunt și în contact cu aceștia?
Poate că mai multe indicii pot fi găsite examinând
un acord recent care detaliază modul în care națiunile NATO
își vor proteja reciproc interesele dincolo de Pământ.
NARATORUL: Bruxelles, iunie 2021.
Președintele Statelor Unite, Joe Biden,
participă la cel de-al 31-lea Summit al NATO
împreună cu alți 30 de lideri și demnitari mondiali.
Pe ordinea de zi se află elaborarea unui acord între membrii alianței
pentru extinderea clauzei de apărare colectivă,
cunoscută și sub denumirea de Articolul 5.
Pe lângă sol, mare, aer și spațiu cibernetic,
națiunile NATO își vor proteja reciproc securitatea
și interesele naționale în spațiu.
POPE: Deosebit de semnificativ
este faptul că a fost primul summit NATO
la care a participat președintele Biden.
Așa că iată, avem un președinte
care face din asta o parte cheie a agendei sale inițiale.
Nu se poate ignora faptul că spațiul
va fi un câmp de luptă cheie în orice viitor conflict.
Apare o singură întrebare: conflict cu cine sau cu ce?
Unii oameni spun că forțele de care sunt
realmente îngrijorați sunt cele extraterestre.
NARATORUL: Liderii NATO susțin că
extinderea articolului 5 a fost făcută pentru a răspunde preocupărilor lor
cu privire la comportamentul din ce în ce mai agresiv în spațiu
al Chinei și Rusiei.
Dar ar putea fi acesta, de fapt, primul acord colectiv
între națiuni care se pregătesc pentru posibilitatea unei amenințări
din partea unei civilizații extraterestre?
Și poate fi considerat încă un pas către o mai mare transparență guvernamentală?
HOWE: Suntem în 2021 și ne îndreptăm spre 2050,
când Elon Musk spune că va avea un milion de oameni pe Marte.
Oare acum, în următorul deceniu, vom fi martori
la revelație după revelație, țară cu țară,
tratat cu tratat, până când întreaga planetă
va pune pe masă, în sfârșit,
toate secretele politice și militare?
S-ar putea întâmpla așa?
POPE: După aproape 80 de ani de negare,
demitizare și minimizare,
acum este momentul ca guvernele să facă un pas înainte și să recunoască acest lucru.
În repetate rânduri vedem acest concept conform căruia cooperarea este cheia.
Doar atunci când națiunile vor colabora,
vom putea înțelege pe deplin
și riposta fenomenului OZN.
Domnule Secretar General,
distinși invitați de onoare și delegați...
TSOUKALOS: Într-unul dintre discursurile sale
din 1987, președintele Reagan a sugerat că,
dacă Pământul ar primi o amenințare din spațiul cosmic,
aceasta ar unifica culturile lumii de pe întreaga planetă.
Putem noi și toate națiunile să nu trăim în pace?
Mă gândesc uneori cât de repede ar dispărea diferențele dintre noi, la nivel mondial,
dacă ne-am confrunta cu o amenințare extraterestră,
din afara acestei lumi.
TSOUKALOS: Nu văd problema extraterestră
ca pe o amenințare, ci mai degrabă ca pe o extensie a înrebărilor: cine suntem
sau cum am ajuns aici, cu mult timp în urmă?
Ce s-ar întâmpla dacă toate națiunile din întreaga lume
și-ar reuni resursele
și ar cerceta problema extraterestră?
Si ghici ce. Există un cufăr incredibil...
Un cufăr de război... De indicii din trecut
până în prezent că ceea ce vedem astăzi nu este nou.
NARATORUL: Încep liderii lumii
să ia în considerare în mod serios posibilitatea
ca fenomenele aeriene neidentificate
să fie, de fapt, de origine extraterestră?
Și ar putea implicațiile profunde
ale unei prezențe extraterestre pe Pământ
să conducă la o colaborare mai mare între națiuni,
unindu-se pentru a se pregăti pentru o nouă realitate incredibilă?
Poate că vizitatorii de pe cerul nostru
ne-au urmărit de-a lungul timpului
și numai când lumea se va uni se va dezvălui în sfârșit
că nu suntem singuri.
Traducere și adaptare: Bic@2022
Subtitrare descarcata de pe www.RegieLive.ro Portalul Studentesc Nr. 1 in Romania